钦定古今图书集成/明伦汇编/官常典/第620卷 > 《送翁比部德成守开封序》前人
## 钦定古今图书集成/明伦汇编/官常典/第620卷 > 《送翁比部德成守开封序》前人

大梁，代称帝王，都距其初二千年矣。魏公子之下，身
为客者，客豪举，咸自归为任侠，雪仇亡命，下乃椎剽
六博为剧，而务好雄。其俗传所谓“梁国大都之中难
治”，盖汉则已。然自宣武起，握天下枢，阴阳风雨之所
交与，玉帛之向且久，其习睹侈盛，岂旦夕也？地居五，
其民豪猾佐吏，而治吏又并以其耳目智巧用于守。
一人。守晨朝抚察藩臬候颜色，亭午还，坐郡治，考见
三十六州邑计吏无复隐校毛举则已迫昏食矣，毋
论其郡中事也。赍玺书乘传者，水问车而陆舟，兼道
求息，舍棘不剪，不熟食，徒御告痡，惟守侧目，而是仇
不计其他犹未也。同姓诸侯王食汤沐，何可屈指数
哉？此皆南面而孤，与主上称伯父昆季者，然土力计
无复出，而封寻未穷也。夫竭泽非守意也，使诸侯王
下不能具牛车与齐民等，又大非所以奉主上亲亲
意也。居犹常时语耳。迩豫方事起，甲者出堂隍间，执
髡守大梁，城门昼闭矣。杨中丞鼓灌李之属，仅一再
胜，平之潢池中，戢翼耽视者何限？彼其骜桀，披地图，
吭咽区鄙，计孰有逾“大梁哉？而况以雕甲故墉，半菽
之岁，晦旦迫之也，则亡不谓大梁守重且难已。”大梁
守当迁太宰，方更新事，端剂人地，奏擢翁君德成君
为尚书刑部郎，更诸曹，不为曹事束贾其馀为尚书
阅章奏，所醳谳决法平亭，大小百数。即他曹郎白事，
尚书秘弗与谋也。舍左右顾，而君不在，促召至，已先
解颐，狱故无鲜称者。其守大梁亦用是。君得无卑之
厌股肱地耶？予读《史》至赵京兆，烦当何下？今大梁，其
所任揣摩参伍中人之阴神，其说乃究，至琐琐者独
精悍，常馀己力。而毕众才声闻强，前后欲并三辅，曰：
“乱吾治者，左右冯翊、扶风也。使吾得兼治之，差易易
耳。”张子高理京兆时，几逮赵冀州界大贼枹鼓画百
起，一闻刺史任徒中引散彻尽，此何与造化威摄异
焉？然吾犹怪其诇昌邑状承风旨，燕亵亡脱，又从吏
卒围广川，格奸私，首悬宫外，大伤天子恩，非所以处于疏与戚之间。至赵用他事论杀所疑邑子，五日京
兆昼夜文致，贼捕掾比，不胜褊心，故上下廷尉，絜法，
陷身与奸人俱，又何言也？翁君由惠文出，顾指宽辅，
法行而地今远，辇毂虽不鸷击，及工小办，当无不随
至举矣。第更闻曩中牟密令梁支邑，不能如二君爪
牙任，忠爱孚尹，积洽沦遍，殆无以易也。翁君盍衽席
其民而后洗刷之，使元气先精采而固衡宗子与土
饶瘠，令足继柔，强藩扶礼，善地无所容，奸自易而良。
行旅若归，“囹圄顿稀，虽向所称奚加哉！且大梁亡能
难翁，君得君恃以益重，君得大梁又重，予乐与诸君
子跂而俟矣